கேள்வி: பாலக்கோங் - வரலாறு பற்றி நீங்கள் என்ன அறிந்துள்ளீர்கள்?
பதில்: இங்கு வசிக்கும் உள்ளூர் சீன குடியிருப்பாளர்களின் கூற்றுப்படி, பாலக்கோங் என்ற பெயர் சீன புதிய கிராமம் (''Chinese New Village''), அல்லது பாலக்கோங் சீன புதிய கிராமம் (''Balakong Chinese New Village'') என்பதிலிருந்து வந்தது என அறியப்படுகிறது. பிரித்தானிய மலாயாவில்; மலாயா அவசரகாலம் (Malayan Emergency 1948–1960) போது உருவாக்கப்பட்ட ஒரு குடியேற்றத் திட்டமாகும். Deery, Phillip. "Malaya, 1948: Britain's Asian Cold War?" Journal of Cold War Studies 9, no. 1 (2007): 29–54. 1950-ஆம் ஆண்டில் பிரிக்ஸ் திட்டம் (''Briggs Plan'') ஒரு பகுதியாக இந்த மலாயா புதுக்கிராமங்கள் உருவாக்கப்பட்டது. இவற்றைத் தடுப்பு முகாம்கள் (''Internment Camps'') என்று அழைப்பதும் உண்டு. கிராமப்புறக் குடிமக்களுக்குள் மறைந்து இருந்த மலாயா கம்யூனிஸ்டு கட்சி (''Malayan National Liberation Army'') ஆதரவாளர்களைத் தனிமைப்படுத்த இந்தப் புதுக்கிராமங்கள் திட்டம் செயல்படுத்தப்பட்டது.
கேள்வி: பாலக்கோங் - 1990-களுக்கு முன் பற்றி தகவல் சொல்.
பதில்: 1990-ஆம் ஆண்டுக் காலக்கட்டத்தில் இந்தப் புறநகர்க் கிராமத்தைச் சுற்றிலும் ஈயச் சுரங்கங்களும் ரப்பர் தோட்டங்களும் இருந்தன. கிராமத்தில் பெரும்பாலான குடும்பங்கள் ரப்பர் மரம் சீவும் தொழிலாளர்க் குடும்பங்களாக இருந்தன. அங்கே ஒரு தொடக்கதிலைப் பள்ளி, சில சீனர் கோயில்கள், ஒரு காய்கறிச் சந்தை, மலை உச்சியில் ஒரு கிறித்துவ தேவாலயம், ஒரு நகரத் தெரு, ஒரு நகர மண்டபம் மற்றும் ஒரு கால்பந்து மைதானம் இருந்தன. சுங்கை பாலக் எனும் ஆற்றினால் இந்தக் கிராமம் பிரிக்கப்பட்டு இருந்தது.